**P L A N Z A Š T I T E O D P O Ž A R A I**

**T E H N O L O Š K I H E K S P L O Z I J A**

**L I B U R N I J E**

**GRAD OPATIJA, OPĆINE LOVRAN, MATULJI i MOŠĆENIČKA DRAGA**

**( PODRUČJE «LIBURNIJA» )**

KLASA:

URBROJ:

**Sadržaj**

[I UVOD 4](#_Toc82899429)

[DOJAVA - OBAVJEŠĆIVANJE 4](#_Toc82899430)

[1. BROJ, VELIČINA, SMJEŠTAJ, USTROJ I ZADAĆE VATROGASNIH POSTROJBI KOJE DJELUJU NA PODRUČJU LIBURNIJE 5](#_Toc82899431)

[1.1. JAVNA VATROGASNA POSTROJBA OPATIJA 5](#_Toc82899432)

[1.2. DOBROVOLJNO VATROGASNO DRUŠTVO OPATIJA 6](#_Toc82899433)

[1.3. DOBROVOLJNO VATROGASNO DRUŠTVO LOVRAN 7](#_Toc82899434)

[1.4. DOBROVOLJNO VATROGASNO DRUŠTVO KRAS - Šapjane 7](#_Toc82899435)

[1.5. DOBROVOLJNO VATROGASNO DRUŠTVO SISOL Mošćenička Draga 8](#_Toc82899436)

[1.6. DOBROVOLJNO VATROGASNO DRUŠTVO UČKA 8](#_Toc82899437)

[1.7. VATROGASNE POSTROJBE U GOSPODARSTVU 8](#_Toc82899438)

[2. SUSTAV UKLJUČIVANJA PROFESIONALNIH I DOBROVOLJNIH VATROGASNIH POSTROJBI U AKCIJU GAŠENJA POŽARA 9](#_Toc82899439)

[I stupanj: 9](#_Toc82899440)

[II stupanj: 9](#_Toc82899441)

[III stupanj: 10](#_Toc82899442)

[IV stupanj: 11](#_Toc82899443)

[V stupanj: 11](#_Toc82899444)

[2.1. SUSTAV UKLJUČIVANJA VATROGASNIH POSTROJBI SA SJEDIŠTEM U GRADU I OPĆINAMA LIBURNIJE U AKCIJE GAŠENJA POŽARA NA PODRUČJU DRUGIH GRADOVA ILI OPĆINA 12](#_Toc82899445)

[3. SUSTAV SUBORDINACIJE I ZAPOVIJEDANJA U AKCIJAMA GAŠENJA VEĆIH POŽARA 14](#_Toc82899446)

[4. NAČINI POZIVANJA I UKLJUČIVANJA DISTRIBUTERA ENERGENATA U AKCIJU GAŠENJA POŽARA 16](#_Toc82899447)

[5. UKLJUČIVANJE KOMUNALNIH PODUZEĆA U AKCIJU GAŠENJA POŽARA 17](#_Toc82899448)

[6. UKLJUČIVANJE SLUŽBI ZA PRUŽANJE HITNE MEDICINSKE POMOĆI U AKCIJU GAŠENJA POŽARA 18](#_Toc82899449)

[7. UKLJUČIVANJE SLUŽBI ILI PODUZEĆA TE ODGOVORNE OSOBE ZA OPSKRBU HRANOM I VODOM U AKCIJU GAŠENJA POŽARA 19](#_Toc82899450)

[8. NAČIN ZAMJENE VATROGASNIH POSTROJBI S NOVIM POSTROJBAMA NA GAŠENJU POŽARA 20](#_Toc82899451)

[9. NAČIN UKLJUČIVANJA POSTROJBI CIVILNE ZAŠTITE U AKCIJU GAŠENJA POŽARA 21](#_Toc82899452)

[10. NAČIN UKLJUČIVANJA HRVATSKE VOJSKE NA GAŠENJU POŽARA 22](#_Toc82899453)

[11. SLUČAJEVI KADA SE I KOJI GRADSKI i/ili OPĆINSKI ČELNICI UPOZNAJU S NASTALIM POŽAROM 23](#_Toc82899454)

[12. SLUČAJEVI KADA SE U AKCIJU GAŠENJA POZIVAJU, ODNOSNO UKLJUČUJU VATROGASNE POSTROJBE IZVAN PODRUČJA GRADA ODNOSNO OPĆINE 24](#_Toc82899455)

[13. NAČIN I SLUČAJEVI UPORABE OPREME I VOZILA POSEBNE NAMJENE U GAŠENJU POŽARA ILI SPAŠAVANJU OSOBA 24](#_Toc82899456)

[14. NAZIV GRAĐEVINA I OTVORENOG PROSTORA NA KOJIMA SE MOŽE OČEKIVATI POŽAR VEĆIH RAZMJERA 25](#_Toc82899457)

[15. NAZIV GRAĐEVINA U KOJIMA SU SADRŽANE RADIOAKTIVNE, EKSPLOZIVNE, OTROVNE I DRUGE OPASNE TVARI 25](#_Toc82899458)

[II POPIS OSOBA ODGOVORNIH ZA PROVEDBU PLANOVA ZAŠTITE OD POŽARA PRAVNIH OSOBA 26](#_Toc82899459)

[III PLANOVI PRAVNIH OSOBA RAZVRSTANIH U PRVU I DRUGU KATEGORIJU UGROŽENOSTI OD POŽARA 27](#_Toc82899460)

[IV AKCIDENTI 27](#_Toc82899461)

[OPERATIVNI PLAN ZA AKCIDENTNE SITUACIJE AUTOCISTERNI SA ZAPALJIVIM TEKUĆINAMA ILI PLINOVIMA 27](#_Toc82899462)

[INTERVENCIJA 27](#_Toc82899463)

[UKLANJANJE VOZILA SA PROMETNICE 28](#_Toc82899464)

[OSPOSOBLJAVANJE PROMETNICE 29](#_Toc82899465)

# I UVOD

Plan zaštite od požara i tehnoloških eksplozija Liburnije (u daljnjem tekstu "Plan") temeljni je normativni akt Grada Opatije, Općine Matulji, Općine Lovran i Općine Mošćenička Draga koji uređuje sustav organizacijskih i tehničkih mjera i utvrđuje konkretne odnose i obaveze pojedinih subjekata na području Liburnije iz domene zaštite od požara. Iz tog razloga Planom je uređen slijed postupaka i obrađen niz podataka od kojih neki predstavljaju stalne, a drugi promjenjive veličine.

**DOJAVA - OBAVJEŠĆIVANJE**

Radi spašavanja ljudi i imovine ugroženih požarom i/ili tehnološkom eksplozijom (u daljnjem tekstu "požar") razrađuje se način uključivanja specijaliziranih postrojbi u akciju gašenja i spašavanja.

1. Sustav uključivanja vatrogasnih postrojbi u akciju gašenja požara temelji se na sustavu dojave požara.

2. Dojava požara vrši se pozivom na telefon u sustavu javne mreže na brojeve:

|  |  |
| --- | --- |
| **DOJAVA POŽARA** | **TELEFON** |
| Javna vatrogasna postrojba Opatija | **193** |
| MUP ravnateljstvo Civilne zaštite Županijski centar 112 Rijeka | **112** |
| Operativno komunikacijski centar Policijske uprave PG | **192** |

3. Dojava požara osigurava se primjenom:

- javne telefonske mreže za građanstvo

- mobilne telefonije (mobitel) kojom dojava ide u Županijski vatrogasni operativni centar (ŽVOC) /JVP grada Rijeka

- sustavom bežične veze za korisnike takvih sustava.

4. Kod zaprimanja dojave požara odnosno obavijesti o događaju službujuće osobe dužne su prikupiti što je moguće više elemenata o samom događaju, a naročito:

- vrsta događaja

- mjesto

- vrsta objekta ilikarakteristike područja

- vrijeme pojave odnosno uočavanja događaja

- intenzitet

- podaci o ugroženim osobama

- ime, prezime i/ilibroj telefona dojavitelja

- ostali podaci i saznanja kojamogu pospješiti efikasnost nastupa postrojbe, a do kojih je u fazi zaprimanja dojave požara, objektivno, moguće doći.

5. Ukoliko dojavu požara zaprimi stalno Operativno dežurstvo Javne vatrogasne postrojbe Opatija (u daljnjem tekstu VOC) ili JVP grada Rijeke (u daljnjem tekstu ŽVOC) ili MUP ravnateljstvo Civilne zaštite Županijski centar 112 Rijeka (u daljnjem tekstu "Centar 112") istu informaciju sa svim elementima međusobno izmjene uz obavješćivanje Policijske postaje Opatija.

6. Bez obzira kojem je tijelu državne uprave izvršena dojava požara ili akcidenta isto je dužno dojavu u cijelosti zaprimiti i istu promptno proslijediti operativnom dežurnom Vatrogasnog operativnog centra Javne vatrogasne postrojbe Opatija. Nije dopušteno upućivanje dojavitelja da nazove drugi telefonski broj i prekidanje već uspostavljene veze.

7. Po zaprimljenoj dojavi službujuća osoba Vatrogasnog operativnog centra Javne vatrogasne postrojbe Opatija (u daljnjem tekstu "operativni dežurni VOC") upućuje na mjesto intervencije vatrogasnu ekipu gdje postupa temeljem osobne procjene ili postupka razrađenim operativnim planovima za pojedine specifične intervencije.

8. Operativni djelatnik stalnog Operativnog dežurstva i operativni dežurni ŽVOC, po poduzetim opisanim radnjama, o događaju izvješćuju službujuću osobu Centra 112.

9. Operativni dežurni VOC održava stalnu vezu sa zapovjednikom vatrogasne intervencije upućene na mjesto događaja i prema razvoju situacije, odnosno temeljem procjene istog poduzima radnje neophodne za uključivanje dodatnih snaga u intervenciju ili za povlačenje dijela snaga ili cijele vatrogasne ekipe u postrojbu. O svemu izvještava Zapovjednika JVP Opatija

10. Pored opisanih načina, uzbunjivanje se može izvršiti i upotrebom gradskih i općinskih sirena kojima upravlja Županijski centar 112 Rijeka prema posebnom naputku ili na drugi odgovarajući način.

## 1. BROJ, VELIČINA, SMJEŠTAJ, USTROJ I ZADAĆE VATROGASNIH POSTROJBI KOJE DJELUJU NA PODRUČJU LIBURNIJE

Za obavljanje vatrogasnih intervencija na području Liburnije utvrđuju se slijedeće vatrogasne postrojbe:

- Javna vatrogasna postrojba Opatija,

- Dobrovoljna vatrogasna društva: Opatija, Lovran, Sisol - Mošćenička Draga, Kras - Šapjane i Učka.

## 1.1. JAVNA VATROGASNA POSTROJBA OPATIJA

Središnja vatrogasna postrojba za cijelo područje Liburnija (Grada Opatije i Općina Matulji, Lovran, Mošćenička Draga). Područjem odgovornosti Grada Opatije, Općina, Matulji, Lovran, Mošćenička Draga**.** Na području odgovornosti JVP Opatija mora zadovoljiti uvjet dolaska na vatrogasnu intervenciju u vremenu od 15 minuta od trenutka dojave na najudaljenije područje

JVP Opatija, VRSTA „3“ – formacijska jedinica koja ima tri vozača u smjeni, a broji najmanje trideset i tri profesionalna vatrogasca.

Sjedište JVP Opatije, je u Vatrogasnom domu Opatija, Svetog Florijana 6, telefon 271 – 800.

Najmanji broj i vrste vatrogasnih vozila, koja treba posjedovati JVP Opatija

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Garažni broj** | **Namjena**  **vozila** | **Marka**  **vozila** | **Snaga**  **KS** | **Kapacitet**  **pumpe** | **Vakum**  **pumpa** | **Voda**  **lit.** | **Pjenilo**  **lit.** | **Vrsta**  **pjenila** |
| OP-1  RI - 703 JD | kombinirano  navalno | MAN  14.285 | 285 | ST 20/10  VT 25/40 | trokomat | 2000 | 2 x 150 | ARFFFP |
| OP-2  RI - 792 PU | kombinirano  navalno | MB  1528 AF | 280 | ST 30/10  VT 25/40 | klipna | 3000 | 200 | ARFFFP |
| OP-3  RI - 832 RI | malo navalno | BREMACH | 150 | ST 12/10  VT 22/30 | klipna | 1100 | 25 | ARFFFP |
| OP-4  RI - 139 TL | terensko | LADA NIVA | 50 | / | / | / | / | / |
| OP-5  RI - 801 LN | terensko za prijevoz vatrogasaca i opreme | MAZDA | 109 | / | / | / | / | / |
| OP-6  RI - 655 UV | Za prijevoz vatrogasaca | PEUGEOT | 110 | / | / | / | / | / |
| OP-7  RI - 708 SF | zapovjedno | PEUGEOT | 110 | / | / | / | / | / |
| OP-8  RI - 124 ON | šumsko teško | UNIMOG | 280 | ST 30/8  VT 25/40 | klipna | 3800 | 300 | ARFFFP |
| OP-9  RI - 782 PU | tehničko | MB 13328 AF | 280 | / | / |  | / | / |
| OP-10  RI-3193-F | autocisterna | RENO 4X4 | 280 | 30/10 | KLIPNA | 5500 | / | / |
| OP-11  RI-7261-K | šumsko | IVECO DAILY 4X4 | 180 | ST 12/10  VT 22/30 | klipna | 1100 | 25 | ARFFFP |
| OP-12  RI - 612SJ | autocisterna | IVECO | 280 | ST 20/10  VT 250/40 | trokomat | 5000 | / | / |
| OP-14  RI **-** 484-VZ | terensko | FORD RANGER | 150 | HDL 250 | / | 250 | 25 | ARFFFP |

Minimum tehničke opreme i sredstava vatrogasnih vozila te minimum tehničke opreme i sredstava koje vatrogasne postaje moraju posjedovati u skladištu treba biti sukladno Pravilniku o minimumu tehničke opreme i sredstava vatrogasnih postrojbi te Procjeni ugroženosti zaštite od požara i tehnoloških eksplozija za područje Liburnije.

## 1.2. DOBROVOLJNO VATROGASNO DRUŠTVO OPATIJA

DVD Opatija djeluje na području Grada Opatije, sjedište je u Vatrogasnom domu Opatija, Svetog Florijana 6, telefon 271 – 799.

Zadaća je sudjelovanje u vatrogasnim intervencijama na području djelovanja i pružanje pomoći JVP Opatija u slučaju kada intervencija prelazi mogućnosti JVP Opatija. DVD Opatija operativno može intervenirati u roku od 30 minuta od uzbunjivanja na cijelom području djelovanja. DVD Opatija mora imati najmanje 20 operativnih vatrogasaca te posjedovati sljedeća vatrogasna vozila s propisanom opremom i sredstvima za gašenje:

|  |  |  |  |  |  |
| --- | --- | --- | --- | --- | --- |
| **Pozivni znak reg. Oz.** | **Namjena** | **Marka vozila** | **Posada** | **Kapacitet pumpe** | **Sredstva za gašenje** |
| RI 5037 C | terensko | Pick up | 1+4 | 25 l/min | voda 150 lit. |
| RI 9409 M | terensko | Pick up | 1+4 | 25 l/min | voda 200 lit. |
| RI 354 SI | putničko za prijevoz vatrogasaca |  | 1+8 | / | / |
|  | zapovjedno |  | 1+4 |  |  |

Minimum tehničke opreme i sredstava vatrogasnih vozila treba biti sukladno Pravilniku o minimumu tehničke opreme i sredstava vatrogasnih postrojbi te Procjeni. DVD Opatija ne posjeduje autocisternu i navalno vozilo kao i određenu opremu i sredstva, međutim traženu opremu i vozilo ima na raspolaganju JVP Opatija te je zajednički koristi ovisno o vrsti intervencije.

## 1.3. DOBROVOLJNO VATROGASNO DRUŠTVO LOVRAN

DVD Lovran se nalazi u Vatrogasnom domu, Šetališta M. Tita 64a, telefon 291– 048. Djeluje na području općine Lovran, te po potrebi na cijelom području Liburnije.

Zadaća je sudjelovanje u vatrogasnim intervencijama na području djelovanja i pružanje pomoći JVP Opatija u slučaju kada intervencija prelazi mogućnosti JVP Opatija. DVD Lovran operativno može intervenirati u roku od 30 minuta od uzbunjivanja na cijelom području djelovanja. DVD Lovran mora imati najmanje 20 operativnih vatrogasaca te posjedovati sljedeća vatrogasna vozila s propisanom opremom i sredstvima za gašenje:

|  |  |  |  |  |  |
| --- | --- | --- | --- | --- | --- |
| **Pozivni znak Reg. oznaka** | **Namjena vozila** | **Marka vozila** | **Posada** | **Kapacitet pumpe** | **Sredstva za gašenje** |
| RI 430 LR | malo šumsko vozilo - pic up | Mazda 4 x 4 B 2500 turbo | 1+4 | HDL 190 | voda 200 lit. |
| RI 929 KI | autocisterna | MAN LE 14.220 | 1+2 | 8/8 | voda 6000 lit. |
| RI 526 RP | malo navalno | Bremach | 1+4 | ST 12/10 VT 22/30 | voda 1100 lit. |
| RI 3276 E | putničko za prijevoz vatrogasaca |  | 1+8 |  |  |
| RI 573 HM | kombi teretni,  za prijevoz opreme i tehnike | Citroen Jamper 2.5D | 1+3 |  |  |

## 1.4. DOBROVOLJNO VATROGASNO DRUŠTVO „KRAS“ Šapjane

DVD Kras Šapjane je smješteno u dijelu novo oformljenog Vatrogasnog trenažnog centra Vatrogasne zajednice Primorsko-goranske županije, (bivša vojarna) Šapjane, telefon 732 – 161. Vatrogasno odjeljenje koje pokriva mjesta Vele i Male Mune, Žejane smješteno u Društvenom domu na adresi Dom 2, Vele Mune. Djeluje na području općine Matulji, te po potrebi na cijelom području Liburnije.

Zadaća je sudjelovanje u vatrogasnim intervencijama na području djelovanja i pružanje pomoći JVP Opatija u slučaju kada intervencija prelazi mogućnosti JVP Opatija. DVD Kras operativno može intervenirati u roku od 15 minuta od uzbunjivanja na cijelom području djelovanja.

Za obavljanje navedenih operativnih zadataka, DVD Kras ima osposobljenih 20 operativnih članova koji u dva vatrogasna odjeljenja, u koje pripada i odjeljenje Mune a koje po svom ustroju mora imati minimalno 4 osposobljena operativna vatrogasaca sa područja Muna.

DVD mora posjedovati sljedeća vatrogasna vozila s propisanom opremom i sredstvima za gašenje:

|  |  |  |  |  |  |
| --- | --- | --- | --- | --- | --- |
| **Registarska oznaka** | **Namjena** | **Marka vozila** | **Posada** | **Kapacitet pumpe** | **Sredstva za gaš.** |
| RI 401 OS | malo šumsko  terensko | Mazda Pickup  4 x 4 B 2500 | 1+4 | VT 25/200 | voda 250 lit. |
| RI 2334 K | navalno | Steyr | 2+4 | ST 16/8 | voda 2000 lit |
| RI 9471 K | autocisterna | Volvo FL 4x4 R | 1+2 | ST 30/10 | voda 5000 lit |
| RI 214 RP | šumsko | Bremach | 1+4 | ST 12/10 VT 22/30 | voda 1100 lit. |
| RI 639 SP | putničko  za prijevoz vatrogasaca | Peugeot Boxer | 1+8 |  |  |
| RI 287 VT | Za prijevoz vatrogasaca | Terensko-Land Rover | 1+6 |  |  |

|  |  |  |  |  |  |
| --- | --- | --- | --- | --- | --- |
| **DVD Kras, Šapjane, odjeljenje Mune** | | | | | |
| **Registarska oznaka** | **Namjena** | **Marka vozila** | **Posada** | **Kapacitet pumpe** | **Sredstva za gaš.** |
| RI 5038 C | malo šumsko | Nissan Pickup 4x4 | 1+4 | VT 25/200 | voda 500 lit. |

## 1.5. DOBROVOLJNO VATROGASNO DRUŠTVO „SISOL“ Mošćenička Draga

DVD Sisol, sjedište je u Vatrogasnom domu Sv. Petar b.b. – M. Draga, telefon 737-904. Djeluje na području općine Mošćenička Draga, te po potrebi na cijelom području Liburnije.

Zadaća DVD-a Sisol je gašenje požara otvorenog prostora na području djelovanja i pružanje pomoći JVP Opatija u slučaju velikih požara na stambenim ili gospodarskim objektima. DVD Sisol operativno može intervenirati u roku od 15 minuta od uzbunjivanja na cijelom području djelovanja. DVD Sisol mora imati 10 osposobljenih operativnih vatrogasaca koji sačinjavaju jedno vatrogasno odjeljenje, te mora posjedovati sljedeća vatrogasna vozila s propisanom opremom i sredstvima za gašenje:

|  |  |  |  |  |  |
| --- | --- | --- | --- | --- | --- |
| **Registarska oznaka** | **Namjena** | **Marka vozila** | **Posada** | **Kapacitet pumpe** | **Sredstva za gašenje** |
| RI 341 LD | malo šumsko | Mazda | 1+4 | VT 20/40 | voda 250 lit. |
| RI 983 TK | terensko | Lada Niva | 1+4 |  |  |
|  | autocisterna | Renault | 1+2 | ST/30/10 | voda 5000 lit. |

## 1.6. DOBROVOLJNO VATROGASNO DRUŠTVO UČKA

DVD Učka ima sjedište je u Veloj učki, Vela učka 13. Djeluje na području Učke, te po potrebi na cijelom području Liburnije.

Zadaća DVD-a Učka je prvenstveno gašenje požara otvorenog prostora na području djelovanja te ostale intervencije za koje posjeduju opremu i vozila. DVD Učka operativno može intervenirati u roku od 15 minuta od uzbunjivanja na cijelom području djelovanja. DVD Učka mora imati 10 osposobljenih operativnih vatrogasaca koji sačinjavaju jedno vatrogasno odjeljenje, te mora posjedovati sljedeća vatrogasna vozila s propisanom opremom i sredstvima za gašenje:

|  |  |  |  |  |  |
| --- | --- | --- | --- | --- | --- |
| Registarska oznaka | Namjena | Marka vozila | Posada | Kapacitet pumpe | Sredstva za gašenje |
| RI 340 LC | malo šumsko | Mitsubishi L 200 | 1+4 |  | Voda 100 lit. |

## 1.7. VATROGASNE POSTROJBE U GOSPODARSTVU

Radi gašenja požara na gospodarskim objektima i provođenja preventivnih mjera, pored teritorijalnih vatrogasnih postrojbi, u pravnim osobama i objektima koji su razvrstani u I. kategoriju ugroženosti (Tunel Učka, Bina Istra d.o.o.) moraju djelovati i vatrogasne postrojbe u gospodarstvu. Broj, veličina, smještaj, ustroj i zadaće vatrogasnih postrojbi u gospodarstvu utvrđuju se Procjenom ugroženosti pravnih osoba u kojima djeluju.

# 2. SUSTAV UKLJUČIVANJA PROFESIONALNIH I DOBROVOLJNIH VATROGASNIH POSTROJBI U AKCIJU GAŠENJA POŽARA

PROVODI SE PO SHEMI:

## I stupanj:

- na mjesto vatrogasne intervencije upućuje se vatrogasna ekipa Javne vatrogasne postrojbe Opatija – službujuća smjena (u daljnjem tekstu JVP Opatija);

- operativni dežurni VOC JVP Opatija o događaju i o poduzetom izvješćuje zamjenika i zapovjednika JVP Opatija;

- akcijom gašenja požara na mjestu intervencije rukovodi voditelj grupe, odjeljenja, voditelj smjene JVP Opatija, (u daljnjem tekstu zapovjednik vatrogasne intervencije) a zamjenik JVP Opatija putem operativnog dežurnog i direktnim kontaktima sa zapovjednik vatrogasne intervencije prati tijek akcije gašenja i po potrebi se uključuje, te o svemu informira zapovjednika JVP Opatija;

- operativni dežurni VOC JVP Opatija o događaju i o poduzetom izvješćuje ŽVOC Rijeka, PP Opatija - PU PG i Županijski centar 112 Rijeka;

- ukoliko intervencija zahtijeva vatrogasna tehniku-vozila koja ne posjeduje JVP Opatija, a posjeduju je vatrogasne postrojbe VZPGŽ odmah se traži pomoć preko Županijskog vatrogasnog operativnog centra (ŽVOC).

Za **komunikaciju učesnika akcije gašenja** određuje se ***kanal D-2.*** ( D11. i 3. analogni su pričuvni kanali).

Za **komunikaciju sa VOC - JVP** određuje se ***kanal D-17.*** (D11. i 8. analogni su pričuvni kanali).

## II stupanj:

-ukoliko zapovjednik vatrogasne intervencije na mjestu intervencije procjeni da sa raspoloživim snagama nije u stanju pogasiti nastali požar, izvještava operativnog dežurnog VOC JVP Opatija, o veličini i brzini širenja požara, ugroženosti ljudi i objekata, te traži konkretnu pomoć u ljudstvu i tehnici;

-operativni dežurni VOC JVP Opatija, o zahtjevu izvješćuje zamjenika zapovjednika Javne vatrogasne postrojbe Opatija,

- zamjenik zapovjednik Javne vatrogasne postrojbe Opatija uz suglasnost zapovjednika JVP Opatija mobilizira smjenu koja je u pasivnom dežurstvu i stavlja u pripremu slijedeću smjenu koja je po rasporedu dežurstva, podiže se postrojba Dobrovoljnog vatrogasnog društva na kojem se području zbiva događaj – intervencija, te rukovodi intervencijom,

- ukoliko intervencija zahtijeva vatrogasna tehniku-vozila koja ne posjeduje JVP Opatija, a posjeduju je vatrogasne postrojbe VZPGŽ odmah se traži pomoć preko Županijskog vatrogasnog operativnog centra (ŽVOC). (prilog str. 22.);

- sukladno stanju na terenu zapovjednik JVP Opatija mobilizira ostale postrojbe dobrovoljnih vatrogasnih društava Područne vatrogasne zajednice „Liburnije“ (DVD Opatija, DVD Lovran, DVD „ Kras „ Šapjane, DVD „Sisol“ Mošćenička Draga i DVD Učka), (prilog str. 23-27.);

- VOC JVP Opatija obavještava o svemu ŽVOC Rijeka koji dalje postupa prema Županijskom vatrogasnom zapovjedniku te uz njegovu suglasnost i suglasnost Zapovjednika JVP Grada Rijeke, stavlja u pripravnost susjedne postrojbe DVD-a Kastav, Klana, Viškovo i Škalnicu, te odjeljenje JVP grada Rijeke, te koordinira daljnja postupanja zajedno sa ŽVOC Rijeka,

-rukovođenje akcijom gašenja na mjestu intervencije od zamjenika JVP Opatija preuzima zapovjednik JVP Opatija.

-VOC JVP Opatija, o poduzetom izvješćuje PP Opatija - PU PG i Županijski centar 112 Rijeka za obavješćivanje, a po potrebi i dežurne stručne službe javnih i komunalnih poduzeća;(prilog str 3.);

-ukoliko se radi o požaru otvorenog prostora, a na zahtjev zapovjednika Javne vatrogasne postrojbe Opatija, operativni dežurni o događaju izvješćuje odgovorne osobe u Šumariji Opatija(prilozi str. 7.) te Parka Prirode Učka i traži izlazak stručnih službi istih;

- s ciljem upoznavanja te daljnjim koordiniranim postupanjem u slučaju procjene Zapovjednika JVP Opatija, upoznaje se Gradonačelnika Grada Opatije, načelnike općina: Matulji, Lovran, Mošćenička Draga, o potrebi sazivanja Stožera CZ grada ili općine (prilog str 15.).

Za **komunikaciju učesnika akcije gašenja** određuje se ***kanal D-2 i D-11.*** (1. i 3. analogni su pričuvni kanali).

Za potrebe **nesmetane komunikacije rukovođenja** određen je  **kanal D-17** , 1. analogni i Tetra sustav **vRI01-VAT1**

## III stupanj:

- ako je razvoj događaja nepovoljan i prijeti opasnost od daljnjeg širenja požara, zapovjednik Javne vatrogasne postrojbe daje zahtjev operativnom dežurnom VOC JVP Opatija da uz ŽVOC Rijeka koordinira upućivanje na mjesto intervencije snaga DVD – a stavljenih u pripravnost i odjeljenje Javne vatrogasne postrojbe Grada Rijeke (prilog str. 24.);

- Zapovjednik Javne vatrogasne postrojbe Opatija vodi akcijom gašenja požara do dolaska Županijski vatrogasni zapovjednik (prilog str. 22.).

- Županijski vatrogasni zapovjednik u dogovoru sa Zapovjednikom Javne vatrogasne postrojbe Opatija, ovisno o razvoju situacije, temeljem vlastite procjene stavlja u pripravnost ili zapovijeda mobilizaciju dodatnih vatrogasnih snaga na nivou Županije (prilog, str. 30.), te ostalih potrebnih službi za učinkovito izvršenje intervencije - događaja i tablica vatrogasne tehnike i ljudstva po postrojbama koje su pohranjene kod operativnog dežurnog Županijskog VOC-a Rijeka;

-Županijski vatrogasni zapovjednik u dogovoru sa Zapovjednikom Javne vatrogasne postrojbe Opatija, na mjestu intervencije utvrđuje režim korištenja sustava veze kako bi osigurao efikasno provođenje akcije gašenja i nesmetanu komunikaciju na nivou rukovođenja na samom mjestu.

- Županijski vatrogasni zapovjednik koordinira postupanja sa Stožerom CZ grada ili općine te dogovara pripremu snaga CZ;

- po potrebi, zračne snage se podižu po odluci Županijskog zapovjednika, putem ŽVOC-a Rijeka.

Za **komunikaciju učesnika akcije gašenja** određuje se ***kanal D-2 i D-16.*** (D1 kao pričuvni kanal).

Za potrebe **nesmetane komunikacije rukovođenja** određen je  **kanal D-17**

Kao sredstvo komunikacije za rukovođenje intervencijama na zapovjednoj razini koristi se MUPNET TETRA sustav u vatrogasnim govornim grupama vRI01-VAT1 - za područje cijele Primorsko-goranske županije.

## IV stupanj:

- ukoliko je razvoj događaja izrazito nepovoljan, a nisu ispunjeni uvjeti za postavljanje zahtjeva za proglašavanje elementarne nepogode, o nastaloj situaciji Županijski vatrogasni zapovjednik, izvješćuje Glavnog vatrogasnog zapovjednika, Načelnika PU P-G (prilog str. 17.), s ciljem izvršenja priprema za mobilizaciju eventualno potrebnih dodatnih vatrogasnih snaga, te Gradonačelnika Grada Opatije, načelnike općina: Matulji, Lovran, Mošćenička Draga, za podizanje snaga CZ koje su na nivou Grada ili općina predviđene za takav slučaj (prilozi str 5., te 11. do 13.);

- temeljem osobne procjene Županijski vatrogasni zapovjednik uz suglasnost Glavnog vatrogasnog zapovjednika, naređuje mobiliziranje svih preostalih vatrogasnih snaga do tada neangažiranih DVD-a i javnih vatrogasnih postrojbi na nivou Županije (prilog str.30.), intervencijska vatrogasna postrojba, vatrogasne postrojbe susjednih Županija (prilog str. 31.);

-akcijom gašenja požara rukovodi Županijski vatrogasni zapovjednik do dolaska Glavnog vatrogasnog zapovjednika ili osobe koju on ovlasti.

- o odluci o danom ovlaštenju županijski vatrogasni zapovjednik putem operativnog dežurnog ŽVOC-a upoznaje sve sudionike akcije gašenja požara;

- operativni dežurni ŽVOC-a utvrđuje režim korištenja sistema veze kako bi osigurao učinkovito provođenje akcije gašenja požara i nesmetanu komunikaciju na nivou rukovoditelja na mjestu intervencije.

Za **komunikaciju učesnika akcije gašenja** određuje se ***kanal D-2i D-16.*** (D1 kao pričuvni kanali).

Za potrebe **nesmetane komunikacije rukovođenja** određen je  **kanal D-17**

Kao sredstvo komunikacije za rukovođenje intervencijama na zapovjednoj razini koristi se MUPNET TETRA sustav u vatrogasnim govornim grupama vRI01-VAT1 – vRI05-VAT5 - za područje cijele Primorsko-goranske županije.

## V stupanj:

- rukovođenje akcijom gašenja preuzima Glavni vatrogasni zapovjednik ili osoba koju on ovlasti, o odluci o davanju ovlasti drugoj osobi, glavni vatrogasni zapovjednik izvješćuje sve sudionike akcije gašenja požara putem sustava veze;

- Glavni vatrogasni zapovjednik u koordinaciji sa Županijskim vatrogasnim zapovjednikom može tražiti može tražiti pomoć u ljudstvu i tehnici, od strane drugih županijskih vatrogasnih zapovjedništava, kao i snaga ustrojenih na nivou Republike i susjednih država.

- u ovoj fazi u akciju gašenja, po potrebi se uključuju i sve druge strukture čije je angažiranje predviđeno na nivou Grada, općina za slučaj proglašavanja elementarne nepogode.

- operativni dežurni ŽVOC-a utvrđuje režim korištenja sistema veze kako bi osigurao učinkovito provođenje akcije gašenja požara i nesmetanu komunikaciju na nivou rukovoditelja na mjestu intervencije sa zapovjednikom smjene vatrogasne postrojbe.

Za **komunikaciju učesnika akcije gašenja** određuje se ***kanal D-2 i D-16.*** (D1 kao pričuvni kanali).

Za potrebe **nesmetane komunikacije rukovođenja** određen je  **kanal D-17**

Kao sredstvo komunikacije za rukovođenje intervencijama na zapovjednoj razini koristi se MUPNET TETRA sustav u vatrogasnim govornim grupama vRI01-VAT1 – vRI05-VAT5 - za područje cijele Primorsko-goranske županije.

**NAPOMENA:**

1. **u slučaju požara otvorenog prostora primjenjuje se Operativni plan zaštite od požara za područje nadležnosti PVZ „Liburnije“.**
2. U slučaju korištenja zrakoplova, postupa se po posebnim naputcima koji su pohranjeni kod operativnog dežurnog ŽVOC-a. Mjesto slijetanja određuje - predlaže rukovoditelj akcijom gašenja.
3. **Za** **komunikaciju voditelja akcije gašenja požara sa zrakoplovom određen je kanal 9**. i isti se ne smije koristiti u druge svrhe gdje je zrakoplov uključen u akciju gašenja požara, ili se nalazi u zoni djelovanja dometa radio veze pa **učesnici akcije gašenja rade na zamjenskim kanalima**.
4. **Za** **komunikaciju na vatrogasnoj intervenciji** osim navedenih digitalnih kanala mogu se koristiti i drugi slobodni digitalni i analogni kanali koji su na raspolaganju. Ujedno se mogu unutar TETRA sustava MUPNET povećati govorne grupe kako bi se iste prilagodile potrebama komunikacije na vatrogasnoj intervenciji

## 2.1. SUSTAV UKLJUČIVANJA VATROGASNIH POSTROJBI SA SJEDIŠTEM U GRADU I OPĆINAMA LIBURNIJE U AKCIJE GAŠENJA POŽARA NA PODRUČJU DRUGIH GRADOVA ILI OPĆINA

Javna vatrogasna postrojba Opatija te DVD Opatija, DVD Lovran, DVD „Kras„ Šapjane i DVD „Sisol“ Mošćenička Draga, organizacijski su ustrojene u Područnu vatrogasnu zajednicu „Liburnije“ a, te na taj način operativno mogu djelovati unutar Primorsko-goranske županije, a po nalogu Glavnog vatrogasnog zapovjednika i šire, pa angažiranje tih formacija na vatrogasnim intervencijama gašenja požara na području druge Općine ili Grada nije predmet razrade ovog Plana.

Vatrogasne postrojbe sa sjedištem u Gradu Opatiji i Općinama Matulji, Lovran, Mošćenička Draga uključuju se u gašenje požara na području druge Županije, Općine ili drugog Grada u slijedećim slučajevima:

* Ukoliko dođe do potrebe za uključenjem Javne vatrogasne postrojbe, DVD-a u akciju gašenja požar na području druge Županije, Općine ili drugog Grada, zahtjev za angažiranje postavlja Županijski zapovjednik, a Zapovjednik Javne vatrogasne postrojbe Opatija, koji je ujedno i Zapovjednik područne vatrogasne zajednice „Liburnije“ izvješćuje Gradonačelnika Grada Opatije, načelnike Općina odnosno osobe koju oni za to ovlaste te donosi odluku o slanju vatrogasnih snaga.
* Ukoliko zapovijed za učešćem postrojbi u vatrogasnoj intervenciji gašenja požara postavi Glavni vatrogasni zapovjednik postupa se shodno prethodnoj točki.

# 3. SUSTAV SUBORDINACIJE I ZAPOVIJEDANJA U AKCIJAMA GAŠENJA VEĆIH POŽARA

Primjenom sustava uključivanja profesionalnih i dobrovoljnih vatrogasnih postrojbi u akciju gašenja požara na mjestu intervencije kao i u sjedištu postrojbi dolazi do angažiranja dva ili više vatrogasna rukovoditelja pa je u interesu učinkovitog rukovođenja akcijom gašenja u tim slučajevima nužno postupati na jedan od opisanih načina:

1. Kada se na mjestu događaja nalaze dva i više vatrogasnih odjeljenja, do uključenja voditelja smjene Javne vatrogasne postrojbe, intervencijom rukovodi voditelj odjeljenja koji je prvi došao na mjesto, ako se drugačije ne dogovore. Ista osoba rukovodi i sa svim pripadnicima dobrovoljnih vatrogasnih društava uključenih u akciju gašenja požara.

Ukoliko se radi o složenijem požaru, a za učinkovitu intervenciju nisu potrebne snage van postrojbe koja je počela gasiti požar rukovođenje akcijom gašenja preuzima Zamjenik zapovjednika Javne vatrogasne postrojbe.

O do tada poduzetom i planiranim radnjama Zamjenik zapovjednika Javne vatrogasne postrojbe dužan je izvijestiti putem operativnog dežurnog VOC-a ili osobno Zapovjednika Javne vatrogasne postrojbe.

2. Uključenjem vatrogasnih snaga iz više postrojbi i/ili uključenjem više dobrovoljnih vatrogasnih društava od kojih najmanje jedno ima sjedište van Liburnijskog područja, rukovođenje akcijom gašenja na mjestu intervencije preuzima Zapovjednik Javne vatrogasne postrojbe.

Poredak neposrednog rukovođenja na pojedinim sektorima požarom zahvaćenog objekta ili područja određuje Zapovjednik Javne vatrogasne postrojbe nakon izvršene procjene razvoja situacije na mjestu događaja.

Zapovjednik Javne vatrogasne postrojbe, putem operativnog dežurnog VOC ili osobno održava stalnu vezu sa županijskim vatrogasnim zapovjednikom.

Zapovjednik Javne vatrogasne postrojbe i/ili županijski vatrogasni zapovjednik po potrebi, a temeljem vlastite procjene, preuzimaju rukovođenje akcijom gašenja.

3. Ukoliko tijekom akcije gašenja dođe do aktiviranja Stožera civilne zaštite Grada ili Općina , županijski vatrogasni zapovjednik će imenovati osobu koja će koordinirati i sinkronizirati djelovanje tih tijela tijekom akcije gašenja požara.

4. Ukoliko se u akciju gašenja požara uključe i vatrogasne postrojbe s područja djelovanja drugih Županija za rukovođenje akcijom gašenja utvrđuje se zapovjedništvo na čijem je čelu županijski vatrogasni zapovjednik, a u čijem su sastavu zapovjednici angažiranih vatrogasnih postrojbi.

5. Zapovjedi županijskog vatrogasnog zapovjednika ili osobe koju on ovlasti su izvršne za sve postrojbe uključene u akciju gašenja, bez obzira na formacijski ili organizacijski oblik (JVP, DVD, Državna vatrogasna intervencijska postrojba, postrojbe CZ, HV-e i dr.).

6. Tako ustrojeno zapovjedništvo djeluje sve do dolaska Glavnog vatrogasnog zapovjednika ili osobe koju on za vođenje intervencije ovlasti, a isti po dolasku na mjesto intervencije može preuzeti rukovodeću funkciju u zapovjedništvu.

7. Radi omogućavanja nesmetanog komuniciranja rukovoditelja, tijekom akcije gašenja operativni dežurni ŽVOC (VOC JVP), dužan je odrediti režim korištenja sistema veze usmjerujući korisnike sistema na pojedine raspoložive kanale (frekvencije) i tijekom cijele akcije gašenja koordinirati među učesnicima.

# 4. NAČINI POZIVANJA I UKLJUČIVANJA DISTRIBUTERA ENERGENATA U AKCIJU GAŠENJA POŽARA

Neposredno po primitku obavijesti od rukovoditelja akcije gašenja požara sa mjesta događaja po potrebi u akciju gašenja požara uključuju se stručne službe distributera energenata i to djelatnici HEP ODS d.o.o. "Elektroprimorje" Opatija za rad na niskonaponskim električnim instalacijama i vodovima visokog napona do 35 kV. Komunalno Poduzeće "Komunalac" Opatija za rad na vodovodnim instalacijama, "INA rafinerija nafte" Rijeka za slučaj intervencije na prijevoznim sredstvima kod transporta naftnih derivata, Hrvatska Elektroprivreda "Elektroprijenos" Opatija za rad na postrojenjima i vodovima (prvenstveno dalekovodima) od 35 do 400 kV. Slijedom iznijetog utvrđuje se sustav uključivanja distributera energenata na slijedeći način:

1. **Za sve zahvate na niskonaponskoj električnoj mreži** ( gradske transformatorske stanice, kućni priključci, podzemna i nadzemna gradska el. mreža ) i mreži i uređajima do 35 kV:

|  |  |
| --- | --- |
| **ELEKTRODISTRIBUCIJA DO 35 kV** | **TELEFON** |
| HEP ODS "Elektroprimorje" Opatija, dežurna služba 0-24 | **051 204- 672 ; 091/112-0499**  **091/112-0498**  **051 324-153** |

2. **Za sve zahvate na zračnim vodovima ( dalekovodima** ) od 35 kV do 400 kV i pripadajućim postrojenjima:

|  |  |
| --- | --- |
| **ELEKTRODISTRIBUCIJA PREKO 35 kV** | **TELEFON** |
| HOPS Hrvatska Elektroprivreda "Elektroprijenos" Opatija  **(**Centar daljinskog upravljanja Pehlin) | **051 227 - 398**  **051 268-742**  **051 227-562** |

3. **Za sve zahvate u svezi osiguranja i dobave dodatnih količina vode za gašenje požara** ili ograničenja isporuke vode:

|  |  |  |
| --- | --- | --- |
| **VODOOPSKRBA** | **TELEFON** | |
| "Liburnijske vode" d.o.o., dežurna služba 0-24 | **099/3132256**  **051 505-253** | |
| 4. **Za sve zahvate u svezi događaja na benzinskim postajama** i/ili u neposrednoj blizini istih, za zahvate na i uz prodajna mjesta butan-propan plina za domaćinstvo, kao i u slučaju događaja na transportnim sredstvima koja prijevoze zapaljive tekućine i plinove:**DISTRIBUCIJA NAFTE I PLINA** | | **TELEFON** |
| "INA" rafinerija nafte Rijeka - telefonska centrala 0-24 | | **201-011** |
| RIJEKATANK | | 091/125889 |
| DEZINSEKCIJA | | 506-920  098/325 759 |
| INDEKO | | 098/ 257 211 |

Sve navedene službe raspolažu vlastitim sustavima bežične mreže ( radio uređaj, mobitel ) pa je moguća komunikacija s istima putem Županijskog centra 112 Rijeka.

# 5. UKLJUČIVANJE KOMUNALNIH PODUZEĆA U AKCIJU GAŠENJA POŽARA

Ovisno o razvoju situacije na mjestu događaja, a ako se ukaže potreba za uključenje neke od stručnih službi komunalnih poduzeća, operativni dežurni VOC iste alarmira i/ili putem Županijskog centra 112 komunalna poduzeća koja su prema ovom planu dužna sudjelovati u akciji:

|  |  |
| --- | --- |
| **KOMUNALNA PODUZEĆA** | |
| za zahvate na javnoj vodovodnoj mreži, izvorištima i bunarima, za odvoz materijala-čišćenje vanjskih površina od požarnog krša i drugog materijala | **Telefon** |
| **"Liburnijske vode" d.o.o.**  **"Komunalac" d.o.o. Opatija** | **0993132253**  **505-201** |
|  | |
| za pružanje pomoći u ljudstvu i opremi kod požara zelenih površina kojima gospodari Grad Opatija | **Telefon** |
| **"Parkovi" Opatija** | **051 401-300** |

Tablica: **Prilog str 8.**

# 6. UKLJUČIVANJE SLUŽBI ZA PRUŽANJE HITNE MEDICINSKE POMOĆI U AKCIJU GAŠENJA POŽARA

1. Služba za pružanje Hitne medicinske pomoći uključuje se u akciju gašenja požara:

- ako se iz dojave o događaju može zaključiti da na licu mjesta ima povrijeđenih osoba

- ako rukovoditelj akcije gašenja procjeni da radi prisutnosti većeg broja osoba na mjestu kome se provodi akcija gašenja požara ( gasitelja i/ili ostalih osoba ) ili radi konfiguracije terena, specifičnosti objekta ili vremenskih uvjeta postoji opasnost od ozljeđivanja

2. Služba za pružanje Hitne medicinske pomoći uključuje se u akciju putem telefona 194 po dispečeru VOC-a, ŽVOC-a i/ili korištenjem sustava veze putem Županijskog centra 112 Rijeka.

3. Operativni dežurni VOC-a, ŽVOC-a ili službujuća osoba Županijskog centra 112 dužni su kod upućivanja poziva Službi za pružanje Hitne medicinske pomoći iznijeti sve raspoložive podatke o stanju na mjestu događaja.

4 Služba za pružanje Hitne medicinske pomoći temeljem informacije zapovjednika vatrogasne intervencije ili u dogovoru sa istim odlučuje o stavljanju u pripravnost bolnicu i drugih dodatnih snaga u ljudstvu i tehnici neophodnih za zbrinjavanje osoba (sanitetski prijevoz).

Tablica: **Prilog str. 9.**

# 7. UKLJUČIVANJE SLUŽBI ILI PODUZEĆA TE ODGOVORNE OSOBE ZA OPSKRBU HRANOM I VODOM U AKCIJU GAŠENJA POŽARA

Za opskrbu hranom i pićem učesnika akcije gašenja požara koja traje preko 8 sati određuje Gradonačelnik Grada Opatije, Načelnici Općina: Matulji, Lovran, Mošćenička Draga. U Tabelarnom dijelu planu zaštite od požara i tehnoloških eksplozija, određuje odgovornu osobu za realizaciju. Iznimno za intervencije koje traju kraće od 8 sati, a imaju za potrebu osiguranje hrane i pića, odluku donosi Zapovjednik JVP.

Tablica: **Prilog str. 10.**

# 8. NAČIN ZAMJENE VATROGASNIH POSTROJBI S NOVIM POSTROJBAMA NA GAŠENJU POŽARA

**Zamjena vatrogasnih postrojbi sa novim postrojbama vrši se u slijedećim slučajevima:**

- zamor postojećih, angažiranih snaga na gašenju požara

- potreba na drugom požaru na području Grada ili općine, a moguća je zamjena s nekom drugom formacijom

- pojedinačnog ili kolektivnog ozljeđivanja učesnika akcije gašenja (prometna nezgoda na putu do ili tijekom same intervencije, eksplozija, trovanje, urušavanje i drugi nepredvidljivi događaji).

- zahtjev Županijskog vatrogasnog zapovjednika za dodjeljivanje određenog broja ljudstva i tehnike za gašenje nekog drugog požara na području neke druge Općine i/ili Grada.

Zapovjednik vatrogasne intervencije u dogovoru sa nadređenim zapovjednikom vrši zamjenu snaga angažiranih na akciji gašenja požara za prva tri slučaja iz prethodne točke.

Zamjena snaga u slučaju naznačenom u posljednjem slučaju prethodne točke vrši se prema odluci koju donosi Županijski vatrogasni zapovjednik.

Zamjena vatrogasnih postrojbi angažiranih na gašenju požara vrši se, u pravilu, na mjestu intervencije. Izuzetno, po odobrenju nadređenog zapovjednika zamjena određenog broja vatrogasaca može se obaviti u sjedištu postrojbe.

# 9. NAČIN UKLJUČIVANJA POSTROJBI CIVILNE ZAŠTITE U AKCIJU GAŠENJA POŽARA

1. u slučajevima kada požar, eksplozija ili akcident poprimi razmjere elementarne nepogode i/ili prijeti opasnost da poprimi razmjer elementarne nepogode, Županijski vatrogasni zapovjednik ili osoba koju on ovlasti putem pročelnika Ministarstva unutarnjih poslova Ravnateljstva Civilne zaštite područnog ureda Rijeka, može zahtijevati mobilizaciju postrojbe CZ-a.

2. Prijevoz, prehranu (i napitke) i vezu za postrojbe CZ-a rješava jedinica lokalne/regionalne samouprave po svojim planovima, ako se na nivou stožera akcija gašenja ne donose druga odluka.

3. Postrojbe CZ-a raspolažu vlastitim sustavom bežične veze.

4. Koordinaciju djelovanja osigurava zapovjednik vatrogasne postrojbe ili osoba koju on ovlasti na način da se zapovjedniku postrojbi civilne zaštite pridodaje djelatnik vatrogasne postrojbe. Ta osoba mora biti opremljena sa prijenosnom radio stanicom putem koje se omogućava učinkovita veza sa ostalim rukovodećim osobama u akciji gašenja požara.

Tablica: **Prilog str. 5., Prilog str. 11. – 13., Prilog str. 20.**

# 10. NAČIN UKLJUČIVANJA HRVATSKE VOJSKE NA GAŠENJU POŽARA

Na području grada nema postrojbi Hrvatske vojske koje se mogu uključiti u akcije gašenja požara niti postoji potreba za angažiranje Hrvatske vojske, s obzirom da su postojeće postrojbe (profesionalne, dobrovoljne i civilne zaštite) dostatne za obavljanje svih vatrogasnih intervencija koje se mogu očekivati na području grada. Eventualno u slučaju potrebe za angažiranje zračnih snaga za gašenje požara postupa se po sukladno naputku o podizanju zračnih snaga te se preko ŽVOCA uz odobrenje županijskog vatrogasnog zapovjednika šalje zahtjeva Vatrogasnom operativnom središtu predaje zahtjev za angažiranje zračnih snaga.

Tablica: **Prilog str. 14.**

# 11. SLUČAJEVI KADA SE I KOJI GRADSKI i/ili OPĆINSKI ČELNICI UPOZNAJU S NASTALIM POŽAROM

1. Upoznavanje Gradonačelnika Grada Opatije, Načelnike Općina: Matulji, Lovran, Mošćenička Draga, s nastalim požarom provodi se u slijedećim slučajevima:

- U slučaju požara, eksplozije i druge opasne situacije, kada je došlo do stradanja više osoba.

- U slučaju kada se JVP Opatija po zapovijedi Glavnog vatrogasnog zapovjednika upućuje na intervencije izvan područja odgovornosti (Grad Opatija, Općine: Matulji, Lovran, Mošćenička draga),

- U slučaju požara i/ili eksplozije kada je nastupila materijalna šteta koja bitno remeti proizvodni proces u gospodarskim objektima ili kada je uslijed požara na duže vrijeme onemogućeno korištenje stambenog objekta.

- U slučaju kada se na požaru u Gradu i Općinama Liburnije, angažiraju vatrogasne postrojbe JVP i/ili DVD-a sa sjedištem u drugim općinama ili gradovima.

- U slučaju kada se DVD s područja Grada, Općina upućuju na akciju gašenja požara van Grada i/ili Općine.

- U slučaju kada se za potrebe akcije gašenja mora osigurati oprema, ljudstvo ili bilo koji drugi vid pomoći u nadležnosti Grada, a kako je to predviđeno ovim Planom

2. Obavješćivanje čelnika Grada i Općina obavlja Zapovjednik JVP Opatija ili putem VOC JVP Opatija u gore navedenim situacijama ili na poseban zahtjev zapovjednika vatrogasne intervencije.

Spisak čelnika i/ili tijela u Gradu/Općini prikazan je u tablici: **Prilog str. 15.**

# 12. SLUČAJEVI KADA SE U AKCIJU GAŠENJA POZIVAJU, ODNOSNO UKLJUČUJU VATROGASNE POSTROJBE IZVAN PODRUČJA GRADA ODNOSNO OPĆINE

Vatrogasne postrojbe sa sjedištem izvan Grada i/ili Općine uključuju se u akciju gašenja prema već obrađenom sustavu uključenja u **III. stupnju** ovog Plana.

**13. NAČIN I SLUČAJEVI UPORABE OPREME I VOZILA POSEBNE NAMJENE U GAŠENJU POŽARA ILI SPAŠAVANJU OSOBA**

1. Slučajevi u kojima se tretira uporaba opreme i vozila posebne namjene, jesu oni kada je Javna vatrogasna postrojba, pored opreme s kojom raspolaže, prinuđena zatražiti pomoć drugih poduzeća ili službi u Gradu, a naročito kod intervencija na slijedećim objektima ili u slijedećim situacijama:

- požar visokog objekta

- intervencije u cestovnim i željezničkim tunelima,

- složene prometne nezgode kada su neophodne specijalne dizalice i/ili vozila za posipavanje kolnika,

- situacije u prometu kada je potrebna oprema za pretakanje opasnih medija na javnoj prometnoj površini ( cestovnoj ili željezničkoj ),

- kod urušavanja objekata,

- kada se ukaže potreba za rušenje objekta,

- kod raščišćavanja prilaza požarom zahvaćenom i/ili ugroženom objektu,

- kod intervencije na plovnim objektima i/ili ispod površine

- kod utvrđivanja prisutnosti otrova, jetkih i nagrizajućih tvari,

- kod utvrđivanja prisutnosti eksploziva i/ili eksplozivnih naprava

- kod utvrđivanja prisutnosti radioaktivnih tvari

-kod požara otvorenog prostora, a kada je zahvaćen veći kompleks sa otežanim pristupom i kada su ugroženi životi ljudi na teško pristupačnom mjestu

2. Korištenje opreme i vozila posebne namjene osigurava se na način da se poziva zapovjednik ili, ravnatelj poduzeća ili ustanove koja raspolaže s navedenom potrebnom opremom i vozilima.

Poziv za pružanje ispomoći upućuje se putem operativnog dežurnog VOC Javne vatrogasne postrojbe Opatija i putem Županijskog centra 112, a prema popisu u prilogu (**Prilog str. 16.**).

# 14. NAZIV GRAĐEVINA I OTVORENOG PROSTORA NA KOJIMA SE MOŽE OČEKIVATI POŽAR VEĆIH RAZMJERA

Točkom 4. Procjene obuhvaćene su pravne osobe u gospodarstvu i objekti glede povećane opasnosti za nastajanje i širenje požara, i to:

Povećane opasnosti za nastajanje i širenje požara su u slijedećim pravnim osobama:

- tunel Učka - BINA,

- sportska dvorana M. Cvetković,

- Park prirode Učka.

S obzirom na proizvodni proces, broj zaposlenih i smještajne uvjete, razmatrano je stanje povećane požarne opasnosti u pravnim osobama, objektima i lokalitetima, kako slijedi:

- bolnice, objekti zdravstva,

- objekti za smještaj starijih i nemoćnih osoba,

- objekti predškolskog odgoja (jaslice i dječji vrtići),

- osnovne i srednje škole,

- objekti Sveučilišta,

- hoteli (navedeni u tablicama Procjene)

- marine ACI i Admiral,

- objekti srednje poslovne namjene i skladišta

- garaže u sklopu objekata različite namjene, podzemne garaže,

- prodajni centri Konzum, Plodine, Spar, Lidl.

- benzinske postaje (za vozila i plovila).

- šumska područja sa povećanim opasnostima za nastajanje i širenje požara.

**15. NAZIV GRAĐEVINA U KOJIMA SU SADRŽANE RADIOAKTIVNE, EKSPLOZIVNE, OTROVNE I DRUGE OPASNE TVARI**

Popis objekata u kojima su instalirani ili se rabe radioaktivni uređaji dat je u tablici:

Prilog str. 18.

# II POPIS OSOBA ODGOVORNIH ZA PROVEDBU PLANOVA ZAŠTITE OD POŽARA PRAVNIH OSOBA

Popis osoba odgovornih za provedbu Planova zaštite od požara u pravnim subjektima daje se prema članku 22 Pravilnika o sadržaju plana zaštite od požara i tehnoloških eksplozija za poduzeća obrađenih u poglavlju "B" Procjene ugroženosti od požara i tehnoloških eksplozija.

Na prostoru Grada Opatije postoji pravna osoba razvrstana u II klasu ugroženosti od požara i tehnoloških eksplozija.

|  |  |  |  |
| --- | --- | --- | --- |
| **redni**  **broj** | **Poduzeće** | **Funkcija** | **tel. na poslu** |
| 1 | BINA | direktor | 052/ 601 100 |
| 2 | sportska dvorana M. Cvetković | direktor | 0912275235 |
| 3 | Park prirode Učka | ravnatelj | 091 2529403 |

# III PLANOVI PRAVNIH OSOBA RAZVRSTANIH U PRVU I DRUGU KATEGORIJU UGROŽENOSTI OD POŽARA

Sastavni dio ovoga Plana je Plan tvrtke Bina, razvrstane u II kategoriju ugroženosti od požara.

**NAPOMENA:**

1. *Plan ugroženosti od požara za tvrtku Bina biti će uvršten poslije uvida u Procjenu i Plan pravnog subjekta.*

**IV AKCIDENTI**

## OPERATIVNI PLAN ZA AKCIDENTNE SITUACIJE AUTOCISTERNI SA ZAPALJIVIM TEKUĆINAMA ILI PLINOVIMA

Plan obrađuje postupke u slučaju nezgoda autocisterni za prijevoz zapaljivih tekućina ili plinova u cestovnom ili željezničkom prometu i utvrđuje sudionike, njihove obveze i opće postupke u cilju sprječavanja nastanka požara, gašenja požara, otklanjanja posljedica i osposobljavanja javnih cestovnih prometnica i željezničkih pruga.

**Dojava nastalog događaja - o nastalom događaju obavještavaju se:**

|  |  |
| --- | --- |
| **Dojava** | **telefon** |
| Vatrogasni operativni centar JVP Opatija | **193** |
| OKC PU PG | **192** |
| Županijski centar 112 Rijeka | **112** |

- ovisno o razvoju situacije i procijenjenom vremenu trajanja intervencije, otežanom ili onemogućenom prometu i lokalni radio.

Tijekom intervencije voditelj vatrogasne intervencije ovisno o procijenjenoj situaciji putem VOC JVP-a Opatija obavještava i ostale potrebite sudionike (služba HMP, elektrodistribucija, komunalno poduzeće, vodoprivreda i dr.)

## INTERVENCIJA

Općenito

Dolaskom na mjesto intervencije, policijski službenici osiguravaju privremenu regulaciju prometa i ograničavaju pristup neovlaštenim osobama mjestu intervencije.

Trgovačka društva koja upravljaju prometnicom postavljaju privremenu prometnu signalizaciju.

Vatrogasci utvrđuju zaštitne zone i to:

- zona najveće opasnosti (zona 0);

- zona povećane opasnosti (zona 1);

- opasna zona (zona 2).

Za vrijeme intervencije zabranjuje se pristup u zone opasnosti osobama koje neposredno ne sudjeluju u intervenciji. Zona najveće opasnosti vidljivo se označava oznakama upozorenja.

Kontinuirano se unutar zona mjeri koncentracija eksplozivne smjese i u slučaju povećane koncentracije preko 40 % donje granice eksplozivnosti zabranjuje svaki promet unutar zaštitnih zona.

U zonama opasnosti nije dozvoljeno:

- držanje i uporaba alata i uređaja koji mogu prouzročiti iskru ili na drugi način oslobađati toplinu,

- pušenje ili uporaba otvorene vatre u bilo kojem obliku,

- držanje oksidirajućih, reaktivnih ili samozapaljivih tvari,

- odlaganje zapaljivih i drugih tvari koje nisu namijenjene intervenciji,

- pristup vozila ili uređaja koji u radu mogu iskriti,

- nošenje odjeće i obuće koja se može nabiti opasnim nabojem statičkog elektriciteta,

- uporaba uređaja i opreme koji nisu propisno zaštićeni od statičkog elektriciteta.

Ako unutar zona prolaze nadzemni električni vodovi neophodno ih je isključiti iz napajanja, bez obzira na napon.

Na mjestu intervencije potrebno je odmah spriječiti eventualno nekontrolirano istjecanje iz spremnika, isteklu tekućinu prekriti pjenom radi sprečavanja isparavanja ili prikupiti sredstvima za vezivanje, te spriječiti infiltraciju u teren poglavito u zonama zaštite izvorišta pitke vode, vodoopskrbnim rezervatima i zonama ograničenja korištenja, uporabom priručnih sredstava.

Za siguran pretovar opasne tvari zadužene su vatrogasne postrojbe i ostale stručne službe koje su osposobljenje, ovlaštene i opremljene za manipulaciju opasnim tvarima, na način da se ne ugrožavaju životi i zdravlje ljudi, životna okolina i materijalna dobra, odnosno sigurnost prometa.

## UKLANJANJE VOZILA SA PROMETNICE

Za uklanjanje vozila s prometnice i osposobljavanje prometnice zaduženo je trgovačko društvo koje upravlja prometnicom te vlasnik vozila, na čiji će se teret angažirati potrebna mehanizacija, autodizalice, cisterne, labudice i slično.

Za transport opasnih tvari zaduženi su pravni subjekti koji se bave prijevozom opasnih tvari. Vlasnik tereta dužan je angažirati potrebna vozila ili pokriti troškove angažiranja.

Sukladno Zakonu o vatrogastvu, zapovjednik vatrogasne intervencije može narediti poslugu tuđim prometnim sredstvom koje je trenutno dostupno i tehnički primjereno za transport zapaljive opasne tvari.

Prihvat pretovarene opasne tvari dužan je osigurati vlasnik opasne tvari.

|  |  |
| --- | --- |
| **poduzeća za uklanjanje vozila transport i prihvat** | **telefon** |
| Kontakt preko Županijskog VOC-a Rijeka | 359 - 112 |

## OSPOSOBLJAVANJE PROMETNICE

Osposobljavanje prometnice provode nadležna trgovačka društva, i to:

A7 i A8 - Hrvatske autoceste d.o.o., i Bina Istra d.o.o.,

za državne i županijske ceste: Ceste Rijeka d.o.o.

za ostale lokalne i nerazvrstane ceste Komunalac d.o.o.

U cilju osposobljavanja prometnice potrebno je nabaviti sredstva za vezivanje - prikupljanje i sredstva za razgradnju (dekontaminaciju) opasnih tvari.

|  |  |
| --- | --- |
| **Poduzeće za osposobljavanje prometnica** | **telefon** |
| Hrvatske autoceste d.o.o. Rupa | 051 / 430 - 670 |
| Bina Istra d.o.o. Tunel Učka | 052 / 685 - 330 |
| Ceste Rijeka Kukuljanovo - Dežurna služba | 051 / 250 - 007 |
| Komunalac d.o.o. Jurdani | 051 / 505 - 210 |